འོ་ན་སྐད་བརྡ་ཨང་གཉིས་པ་དེ་དུས་ནམ་ཞིག་ལ་བསླབ་ན་ཅུང་ཚན་རིག་དང་མཐུན་པ་ཞིག་ཡིན་ནམ་ཞེ་ན།དུས་རབས་སྔོན་མའི་ལོ་རབསནང་རང་རེའི་རྒྱབ་ཁབ་འདིགཡོནཐལ་དུས་རབས་ཀྱི་དཀའ་སྡུག་ལས་ཐར་ནས་ཅུང་འགོར་མེད་པས་ཚང་མ་བློ་རིག་ལྡན་པ་ཞིག་ཏུ་མངོན་ཏེ།སྐབས་དེར་རང་རྒྱལ་གྱིས་གཏན་འབེབས་བྱས་པའིསློབ་གསོའི་བཅའ་ཁྲིམསཁག་དང་པོ་དང་།མི་རིགས་མངའ་ཁོངས་རང་སྐྱོང་བཅའ་ཁྲིམསདག་ལས།གྲངས་ཉུང་མི་རིགས་ཀྱི་སློབ་མ་བསྡུ་བ་གཙོར་བྱེད་པའི་སློབ་གྲྭའཛིན་གྲྭདང་སློབ་གསོའི་ལས་ཁུངས་གཞན་དག་དང་ཆ་རྐྱེན་ཡོད་པ་དག་གིས་གྲངས་ཉུང་མི་རིགས་ཀྱི་ཡི་གེའི་བསླབ་དེབ་སྤྱོད་པ་དང་།མི་རིགས་གྲངས་ཉུང་གི་སྐད་ཆས་སློབ་ཁྲིད་བྱེད་པ།གནས་ཚུལ་ལྟར་སློབ་ཆུང་གི་ལོ་རིམ་དམའ་བའམ་ཡང་ན་ལོ་རིམ་མཐོན་པོ་ནས་བཟུང་སྟེ་རྒྱའི་སྐད་ཡིག་གི་སློབ་ཚན་བཙུགས་ཏེ།རྒྱལ་ཡོངས་སྤྱི་སྤྱོད་ཀྱི་སྤྱི་སྐད་དང་ཚད་དང་མཐུན་པའི་རྒྱ་ཡིག་གཉིས་རྒྱ་ཁྱབ་ཏུ་སྤེལ་དགོས་པགཏན་ཁེལ་བྱས་ཡོད།འདི་ནི་བློ་དང་ལྡན་ཞིང་ཚན་རིག་དང་མཐུན་པ་ཞིག་རེད།དེའི་རྒྱུ་མཚན་ནི།སློབ་ཆུང་ལོ་རིམ་གསུམ་པའི་ཡན་ལ་སླེབས་དུས་ལོ་ན་དགུ་ལ་སོན་འདུག་པས།ཕ་སྐད་ཀྱི་སྐད་ཡིག་གི་མ་ལག་དང་སྐད་བརྡའི་བསམ་གཞིག་གཏན་ཚིགས་ཀྱི་སྒྲིག་གཞི་དེ་འཐུས་སྒོ་ཚང་བའི་སྒོ་ནས་སྒྲིག་འཛུགས་བྱས་ཡོད།སྐབས་འདིར་རིག་ཚན་ཞིག་ཡིན་པའི་ཆ་ནས་སྐད་བརྡ་ཨང་གཉིས་པའི་སྐད་ཡིག་གི་སློབ་ཚན་ཞིག་བཙུགས་ན།སྐད་བརྡའི་བསམ་གཞིག་གི་གཏན་ཚིགས་ལ་རྙོག་དྲ་མི་བཟོ་བར་མ་ཟད།ད་དུང་ཕ་སྐད་ཀྱི་སྐད་བརྡའི་བསམ་གཞིག་གི་གཏན་ཚིགས་ལ་བརྟེན་ནས་སྐད་བརྡ་ཨང་གཉིས་པའི་སྐད་ཡིག་གི་སློབ་ཚན་ལ་སྦྱོང་བ་བྱེད་ཐུབ་པས།སྐད་བརྡ་ཨང་གཉིས་པའི་སློབ་སྦྱོང་གི་གྲུབ་འབྲས་མཐོར་འདེགས་སུ་གཏོང་ཐུབ་པ་མ་ཟད།སྐད་བརྡའི་ཤེས་ཡོན་ཀྱང་ཕུན་ཚོགས་སུ་གཏོང་ཐུབ་པ་དང་།སྐད་བརྡ་ཨང་གཉིས་པའི་བསམ་གཞིག་གི་གཏན་ཚིགས་རྒྱུན་ལྡན་ངང་སྒྲིག་འཛུགས་བྱེད་པར་ཡང་ཕན་ཐོགས་ཡོད།